Държавен вестник, бр. 72, 2015 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  72
3.3.1.5.4.4.3. назначаване и провеждане на 
биохимични и други лабораторни тестове, на 
инструментални изследвания и консултации със 
специалисти от други клинични специалности, 
за да се обективизира здравословното състоя­
ние на пациента с оглед правилната оценка на 
оперативния риск; 
3.3.1.5.4.4.4. стандартният КПООР включва 
задължителни консултации с кардиолог, а за деца 
до 18 години – с педиатър; този процес завършва 
с преданестезиологичен преглед/консултация с 
оценка на оперативния риск по скалата на ASA 
(American Society of Anaestesiologists) или друга 
възприета система, изграждане на становище за 
безопасността, индикациите и контраиндикаци­
ите на предстоящата анестезия, планиране на 
възможните анестетични техники и средствата 
за тяхното провеждане. 
3.3.1.5.5. Преценка на оперативния риск 
3.3.1.5.5.1. Окончателната преценка на опе­
ративния риск се прави от лекар-оператор при 
пациенти със спешни състояния и/или от коле­
гиум от лекари с призната специалност с хирур­
гична насоченост. Тази преценка се съгласува с 
анестезиолог, а при наличие на придружаващи 
състояния и заболявания – и с лекари от други 
специалности (лекарски консилиум). 
3.3.1.5.5.2. Заключителната оценка на опера­
тивния риск се съобщава и обсъжда с пациента 
и неговите близки. При предстоящо оперативно 
лечение е необходимо информирано съгласие на 
пациента (родители, настойнци, попечители и 
др.). При писмено деклариран отказ на пациен­
та от операция заради висок оперативен риск е 
необходимо да бъде информиран за възможното 
поведение, лечение и съществуващите алтернати­
ви, риск за живота, за възможните усложнения, 
прогноза за изхода от болестта. 
3.3.1.5.6. Предоперативна подготовка 
3.3.1.5.6.1. При индикации за операция и 
вземане на решение за извършване на такава 
на пациента се предоставя по разбираем начин 
писмена и устна информация за предстоящата 
операция, за ползите и рисковете от нея, както 
и евентуални усложнения, които биха могли да 
настъпят, и за съществуващите алтернативи. 
След като получи необходимата информация, 
пациентът изразява своето писмено съгласие за 
извършване на операция. 
3.3.1.5.6.2. При предстояща операция се из­
исква назначаване и провеждане на лечебни 
мероприятия – подготовка за операция с цел 
осигуряване на оптимално здравно състояние 
на пациента и снижаване на оперативния риск. 
Подготовката за операция включва назначените 
от консултанти и от лекуващия лекар лечебни, 
физиотерапевтични и други дейности: 
3.3.1.5.6.2.1. клиничен преглед и подготов­
ка на пациента за анестезия в съответствие с 
действащия медицински стандарт по анестезия 
и интензивно лечение; 
3.3.1.5.6.2.2. антиалергична подготовка при 
анамнестични данни и след предходно тестване; 
3.3.1.5.6.2.3. кардиологична подготовка, лече­
ние на сърдечно-съдови заболявания, профилак­
тика на кардиологични усложнения; тромбоем­
болична профилактика и лечение; 
3.3.1.5.6.2.4. антибактериална профилактика 
и лечение, саниране на придружаващи заболя­
вания и усложнения с възпалителен характер, 
профилактика на сепсис; 
3.3.1.5.6.2.5. друга специфична подготовка, 
свързана с предходно заболяване на орган или 
система (дихателна, урогенитална, нервна и др.) 
или с ендокринно заболяване (захарен диабет, 
тиреотоксикоза, др.). 
3.3.1.5.7. Информираност на пациента 
3.3.1.5.7.1. Всички факти и заключения, уста­
новени в резултат на КДП и КПООР, планът за 
предстоящата операция и възможните варианти 
за оперативно поведение (вкл. алтернативни 
способи), възможните рискове, странични яв­
ления и усложнения (интра- и следоперативни), 
съществуващите алтернативи, необходимостта 
от анестезия и използване на кръв и кръвни 
продукти с техния допълнителен риск и въз­
можни усложнения, както и очакваният изход 
от болестта и от операцията се обясняват по 
достъпен начин на пациента. В пластичната 
хирургия, и по-конкретно в естетичната хирур­
гия, съществуват специфични изисквания към 
съдържанието на информираното съгласие. Те 
не могат да бъдат напълно унифицирани като 
текст, тъй като в увода за всяка конкретна 
процедура или оперативна намеса и съответно 
информирано съгласие задължително трябва 
да има подробно описание на конкретната опе­
ративна или друга методика, пред- и следопе­
ративни изисквания и грижи, които могат да 
бъдат различни като изисквания според метода 
на работата. Конкретните действия, а не общи 
принципи са тези, които трябва подробно да 
се представят на пациента или неговия пред­
ставител. Основните принципи и изисквания 
за съдържанието на информираното съгласие в 
пластичната хирургия са описани в правилата 
за добра практика на БАПРЕХ. 
3.3.1.5.7.2. Принципите на информираност се 
изработват от всяко лечебно заведение в зави­
симост от спецификата му на лечебна дейност. 
3.3.1.5.7.3. Пациентът, неговият законен пред­
ставител (попечител) или лицето по чл. 162, 
ал. 3 от Закона за здравето изразява своята 
информираност и писмено съгласие чрез под­
писване на формуляр „Информирано съгласие 
за предстояща операция“. 
3.3.1.5.7.4. Писмено съгласие по т. 3.3.1.5.7.3 
не се изисква в предвидени от закона случаи. 
3.3.1.5.7.5. Информираното съгласие включ­
ва съгласие и за извършване на допълнителни 
медицински дейности, включително и операции 
извън планирания обем, възникнали като необ­
ходимост от извънредни ситуации и спешност 
и настъпили след локална или обща анестезия 
или в хода на оперативната намеса. 
3.3.1.5.8. Предоперативна епикриза 
3.3.1.5.8.1. Предоперативната епикриза е част 
от историята на заболяването и включва: 
3.3.1.5.8.1.1. паспортна част на пациента (име­
на, възраст); 
3.3.1.5.8.1.2. дата и номер на историята на 
заболяването; 
3.3.1.5.8.1.3. предоперативна диагноза;